1.15++CUBUL

Etapele metodei: · realizarea unui cub pe ale cărui feţe sunt scrise cuvintele cheie: descrie, compară, analizează, asociază, aplică, argumentează; · anunţarea temei, a subiectului pus în discuţie; · împărţirea clasei în 6 grupe, fiecare dintre ele examinând tema din perspectiva cerinţei de pe una dintre feţele cubului. · redactarea finală şi transmiterea ei şi celorlalte grupe. · afişarea formei finale pe tablă. Tehnica cubului poate fi aplicată: · la diferite teme şi tipuri de lecţii; · la diferite etape ale lecţiei; · la diferite probe (în scris şi oral); · folosind diverse forme de organizare (individuală, frontală, în perechi, în grupuri); · substituind sarcinile propuse de autori prin altele în funcţie de situaţie; · folosind (în caz de necesitate) doar unele din feţele cubului; · utilizând cuvintele-cheie în mod arbitrar sau într-o anumită ordine logică. Avantajele metodelor alternative, interactive de grup: · dacă sarcinile de îndeplinit sunt simple, activitatea de grup este stimulativă; · dezvoltă capacitatea elevilor de lucru în echipă; · activitatea în grup stimulează competitivitatea între grupurile de elevi; · stimulează efortul şi fiecărui membru al grupului; · elevii care lucrează în echipă învaţă să aplice şi să sintetizeze cunoştinţele în moduri diferite. Dezavantajele metodelor alternative, interactive de grup: · există riscul ca elevii mai slabi să nu se implice în soluţionarea problemelor, a sarcinilor de lucru; · să nu se ajungă la soluţia corectă, să se facă prea multe greşeli pe parcurs.
 * Descrieţi. ** Examinaţi atent subiectul şi descrieţi ce vedeţi (culori, forme, dimensiuni etc.).
 * Comparaţi. ** Cu ce credeţi că se aseamănă? Prin ce diferă?
 * Asociaţi ** . Lăsaţi frâu liber imaginaţiei. Ce asocieri de idei vă sugerează?
 * Analizaţi ** . Cum este confecţionat? Care sunt părţile componente?
 * Aplicaţi ** . Ce puteţi face cu el? În ce mod poate fi utilizat obiectul (subiectul)?
 * Argumentaţi ** . Luaţi o anumită atitudine, pro sau contra, faţă de acest obiect (subiect) sau de aplicaţiile lui. Folosiţi în acest scop orice tip de argumente.